পেটে ব্যথা! অস্ত্রোপচারে যুবকের পেট থেকে বের হল চামচ, ছুরি, কাঁটা চামচ, পেন ও সুঁচ

হিমাচল: হঠাৎই শুরু পেটে ব্যথা। যন্ত্রণায় কাতরাতে কাতরাতে তার পরেই হাসপাতালে আসেন ওই যুবকের। পরীক্ষার পর দ্রুত অস্ত্রোপচারের সিদ্ধান্ত নেন চিকিৎসকেরা। তিনঘণ্টা ধরে অপারেশন চলে। কিন্তু অস্ত্রোপচার (Operation) করতেই চক্ষু চড়কগাছ হিমাচলের (Himachal) শ্রী লালবাহাদুর শাস্ত্রী মেডিক্যাল কলেজের (Shri Lalbahadur Shastri Medical College) চিকিৎসকদের (Doctor)।

বৃহস্পতিবার ভোররাতে অস্ত্রোপচারে ওই বছর সাতাশের যুবকের পেট থেকে বেরিয়ে আসে ১২টি চামচ, ছুরি, কাঁটা চামচ, পেন ও সুঁচ ৷ ওই যুবক মান্ডি জেলার কাটলাগ গ্রামের বাসিন্দা।

আরও পড়ুন: নয়া পাসপোর্ট বিধি আনছে কেন্দ্র

জানা গিয়েছে, ওই যুবকের বাড়ি মান্ডি জেলার কাঠলাগ গ্রামে ৷ শ্রী লাল বাহাদুর শাস্ত্রী মেডিক্যাল কলেজের সিনিয়র চিকিৎসক রাহুল মৃগপুরী বলেন, “পেটে ব্যথার কারণে বৃহস্পতিবার ভোর পাঁচটায় ওই যুবককে হাসপাতালে আনা হয়। তার অবস্থা দেখে অস্ত্রোপচারের সিদ্ধান্ত নেওয়া হয়। কিন্তু তখনই আমাদের সন্দেহ হয়, ওই রোগীর পেটে কিছু আছে। সেই মতো অস্ত্রোপচারের পর দেখা যায় চামচ, ছুরি, কাঁটা চামচ, পেন থেকে সুঁচ ৷ তবে,তাঁর অস্ত্রোপচার সফল হয়েছে ৷ আপাতত তিনি চিকিতসকদের পর্যবেক্ষণে রয়েছেন। চিকিৎসকদের মতে, ওই যুবক স্কিৎজোফ্রেনিয়া নামের মানসিক রোগে আক্রান্ত ৷

২০০৬ সালে বাবাকে হারানোর পর, তিনি বর্তমানে মা ও ভাইয়ের সঙ্গে থাকেন। পরিবারের সদস্যরা জানান, তাঁকে উচ্চ মাধ্যমিকের পর, তাঁকে কোচিংয়ের জন্য চণ্ডীগড়ে পাঠানো হয়েছিল, কিন্তু সেখানে এক বছর থাকার পর থেকেই তার মানসিক সমস্যা দেখা যায়। ওই রোগে আক্রান্ত রোগীদের বিভিন্ন লক্ষণ দেখতে পাওয়া যায়। দীর্ঘ চিকিৎসার প্রয়োজন। এরা অনেক সময় অনেক কিছু খেয়ে ফেলেন, আবার ঘুমোনোর সমস্যা থাকে।